2. Isegi mängijatepõuast hoolimata peaks Kalevi juhtkond juba lähipäevadel "Makedoonia sõdalase" Blagoj Janevi tagasi Austraaliasse saatma ja uue testitava - või veel parem, uued testitavad - otsima. Kahes karikamängus polnud Janevist isegi niivõrd hõreda koosseisuga Kalevile abi. Olgu, kindlasti on tal võimeid enamaks kui laupäeval ja pühapäeval. Mis tema jaoks aga saatuslikum - Kalev ei vaja tema tüüpi kolmeste loopijat, vaid pigem kuju, kes  suudab ka korvi all möllata ja vajadusel keskmängija kohta täita. Just nii, nagu täiendasid üksteist eelmisel aastal mängijatüüpidelt Kevin Lyde ja Nate Fox.